wickkiey/tamil-wikipedia-chunked huggingface dataset:
# 1918 இன்ஃபுளுவென்சா தொற்றுப்பரவல்

**1918 இன்ஃபுளுவென்சா தொற்றுப்பரவல்** (சனவரி 1918 – திசம்பர் 1920) **எசுப்பானிய இன்ஃபுளுவென்சா/எசுப்பானிய ஃபுளூ**, **பெரும் இன்ஃபுளுவென்சா தொற்றுப்பரவல்** என்றும் அழைக்கப்படுகிறது. 1918 இன்ஃபுளுவென்சா தொற்றுப்பரவல் எனப்படுவது வழமையல்லா கொல்லியாக இன்ஃபுளுவென்சா தொற்றுப்பரவல் ஏற்பட்ட நிகழ்வு குறிப்பதாகும்.  
இது எச்1.என்1 சளிக்காய்ச்சல் நுண்ணுயிரியால் ஏற்பட்டது. இந்நோய் உலகெங்கும், தொலைபகுதிகளில் உள்ள அமைதிப் பெருங்கடல் தீவுகளும் ஆர்க்டிக் பகுதிகளையும் உள்ளிட்ட, 500&nbsp;மில்லியன் மக்களை பாதித்தது; 50 முதல் 100&nbsp;மில்லியன் மக்கள் (உலக மக்கள்தொகையில் 3 முதல் 5%) இத்தொற்றால் உயிரிழந்தனர்.) எனவே இதுவே மனித வரலாற்றில் நிகழ்ந்த மிகப்பெரும் இயற்கைப் பேரழிவாகக் கருதப்படுகின்றது.  
பெரும்பாலான சளிக்காய்ச்சல்கள் குழந்தைகளையும் பெரியவர்களையும் ஏற்கெனவே வலிவிழந்துள்ள நோயாளிகளையும் வெவ்வேறு வீதத்தில் கொல்லும். மாறாக,1918இல் ஏற்பட்ட தொற்று பெரும்பாலும், நோய்க்கு முன்னர் உடல்நலம் நன்றாக இருந்த இளைஞர்களைக் கொன்றது. பாதிக்கப்பட்டோரின் உறைநிலை உடல்களிலிருந்து எடுக்கப்பட்ட நுண்ணுயிரிகளைக் கொண்டு நடத்தப்பட்ட தற்கால ஆராய்ச்சிகளில் சைட்டோகைன் தாக்கம் (*cytokine storm*, உடலின் நோய் எதிர்ப்பாற்றல் முறைமையின் அதீத எதிர்வினை) மூலம் உயிரிழப்பு நிகழ்ந்ததாக அறிகிறார்கள். எனவேதான் உடல்நலமிக்க இளைஞர்களின் வலிவான எதிர்ப்பாற்றல் செய்வினைகள் உடலைப் புரட்டிப்போட்டு உயிரிழக்க வைத்தன; சிறுவர்கள், முதியோரின் எதிர்ப்பாற்றல்கள் வலுவிழந்து இருந்ததால் இத்தகையோரில் குறைவான பேர்கள் உயிரிழந்தனர்.  
குறைவான வரலாற்றுத் தரவுகளும் நோய்ப் பரவலியல் தரவுகளும் கொண்டு இத்தொறு எந்த புவிப்பகுதியிலிருந்து தொடங்கியது என்பதை அடையாளம் காணவியவில்லை. 1920களில் ஏற்பட்ட சோம்பேறித்தன மூளையழற்சி நோய்த்தொற்றிற்கு இதுவும் காரணமாக கூறப்படுகின்றது.  
உலகப் போரின் போது கலவரப்படாமல் இருப்பதற்காக செருமனி, பிரித்தானியா, பிரான்சு, ஐக்கிய அமெரிக்கா போன்ற நாடுகளில் இந்நோய்த்தொற்றைக் குறித்த துவக்க அறிக்கைகளும் உயிரிழந்தோர் எண்ணிக்கையும் தணிக்கை செய்யப்பட்டன.
இப்போரில் ஈடுபடாத நடுநிலை எசுப்பானியாவில் நாளிதழ்கள் இந்நோய்த்தொற்றைக் குறித்த செய்திகளை வெளியிட்டனர். அரசர் பதின்மூன்றாம் அல்போன்சோவும் நோய்வாய்ப்பட்டிருந்ததை செய்தியாக வெளியிட்டன. இதனால் எசுப்பானியாதான் மிகவும் மோசமாக பாதிப்பிற்குள்ளானதைப் போன்ற தோற்றப்பிழை எழுந்தது. எனவே இந்நோய்ப்பரவலை **எசுப்பானிய சளிக்காய்ச்சல்** என்றனர்..
# 1918 இன்ஃபுளுவென்சா தொற்றுப்பரவல்

## மேற்சான்றுகள்

### நூற்கோவை

-
-
-
-
-
- Bristow, Nancy K. *American Pandemic: The Lost Worlds of the 1918 Influenza Epidemic* (OUP, 2012)
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# 1918 இன்ஃபுளுவென்சா தொற்றுப்பரவல்

## அடிக்குறிப்புகள்

=
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2016

- மார்ச் 3:
- வடகொரியா சப்பானியக் கடலை நோக்கி குறுகிய தூர ஏவுகணைகள் பலவற்றை ஏவியதாக தென் கொரியா குற்றஞ்சாட்டியுள்ளது. (ஏஎஃப்பி)
- கயானா தலைநகர் ஜோர்ஜ்டவுணில் சிறைச்சாலை ஒன்றில் இடம்பெற்ற கலவரங்களில் 16 பேர் உயிரிழந்தனர். (ராய்ட்டர்சு)
- ஜிஎன்-இசட்11 என்ற மிகத் தொலைவில் உள்ள விண்மீன் பேரடை ஒன்றை வானியலாளர்கள் ஹபிள் விண்வெளித் தொலைநோக்கி மூலம் கண்டுபிடித்துள்ளனர். (ABC News)
- மார்ச் 2:
- ஆப்கானித்தான், ஜலலபாத் நகரில் இந்தியத் தூதரகம் மீது நடத்தப்பட்ட தாக்குதல் ஒன்றில் ஒன்பது பேர் கொல்லப்பட்டனர்.(என்டிரிவி)
- ஈராக்கில் டைகிரிசு ஆற்றுப் படுகையில் உள்ள மோசுல் அணை எந்நேரமும் உடையலாம் என அதிகாரிகள் எச்சரித்தனர். ஒரு மில்லியன் மக்கள் இதனால் பாதிக்கப்படுவர். (கார்டியன்)
- சுமாத்திராவின் தென்மேற்கே இந்தியப் பெருங்கடலில் 7.9 ரிக்டர் அளவு நிலநடுக்கம் ஏற்பட்டது. ஆழிப்பேரலை எச்சரிக்கை விடுக்கப்பட்டு பின்னர் விலக்கிக் கொள்ளப்பட்டது. (ஆர்டி) (பொம்) (பிபிசி)
- இலங்கையில் இயங்கும் சகல செய்தி இணையதளங்களும் மார்ச் 31 இற்கு முன்னர் ஊடக அமைச்சில் பதிவுசெய்து கொள்ளப்பட வேண்டும் என அந்நாட்டு அரசு அறிவித்துள்ளது. (பிபிசி)
- மார்ச் 1:
- அமெரிக்காவின் நியூ ஹாம்சயர் மாநிலத்தில் முதலாவது இசீக்கா நோயாளி அடையாளம் காணப்பட்டுள்ளார். (WMUR)
- 340 நாட்கள் அனைத்துலக விண்வெளி நிலையத்தில் தங்கியிருந்த அமெரிக்க விண்வெளி வீரர் ஸ்காட் கெல்லி, உருசியர் மிக்கைல் கொர்னியென்கோ ஆகியோர் புவி திரும்பினர். (பிபிசி)
# மார்ச் 2016

**மார்ச் 2016** (*March 2016*), 2016 நெட்டாண்டின் மூன்றாவது மாதமாகும்.
__TOC__
# மார்ச் 2016

## இறப்புகள்

- மார்ச் 2 - இரா. செல்வக்கணபதி, தமிழறிஞர், பேச்சாளர் (பி. 1941)
- மார்ச் 3 - மார்ட்டின் குரோவ், நியூசிலாந்து துடுப்பாட்ட வீரர் (பி. 1962)
# அகமத் சாகித் அமிடி

டத்தோ ஸ்ரீ **அகமத் சாகித் அமிடி** (பிறப்பு: 4 சனவரி 1953); என்பவர் மலேசியாவில் ஓர் அரசியல்வாதி. இவர் டிசம்பர் 2022 முதல் மலேசிய துணைப் பிரதமராகவும்; மலேசிய ஊரக மற்றும் வட்டார வளர்ச்சி அமைச்சராகவும் பணியாற்றியவர்.  
பேராக், பாகன் டத்தோ மாவட்டம்; பாகன் டத்தோ தொகுதியின் நாடாளுமன்ற உறுப்பினரான இவர், தற்போது அம்னோ கட்சியின் தலைவராகவும்; பாரிசான் நேசனல் கூட்டணியின் தலைவராகவும் உள்ளார்.
# கெடா சுலதான் அப்துல் ஆலிம்

**கெடா சுல்தான் அப்துல் ஆலிம்** <small>அல்லது</small> **துவாங்கு அப்துல் ஆலீம் முவாட்சாம் சா இப்னி சுல்தான் பட்லி சா** (ஆங்கிலம்: *Abdul Halim of Kedah* <small>அல்லது</small> *Sultan Abdul Halim Mu'adzam Shah ibni Almarhum Sultan Badlishah*; மலாய்: *Al-Sultan Al-Mu’tassimu Billahi Muhibbuddin Tuanku Al-Haj Abdul Halim Mu'adzam Shah ibni Almarhum Sultan Badlishah*); (பிறப்பு: 28 நவம்பர் 1927) தற்போதைய மாட்சிமை தங்கிய மலேசிய அரசர்; மற்றும் கெடா சுல்தான் ஆவார்.  
மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 13 டிசம்பர் 2011-இல் தொடங்கியது. சுல்தான் அப்துல் ஆலிம் அவர்கள், இரு முறை பேரரசர் பதவிக்கு தேர்வு செய்ய்பட்டுள்ளார்.  
முதல் முறையாக 1970 லிருந்து 1975 வரை பதவி வகித்தார். இப்போது இரண்டாவது முறையாக தேர்வு செய்யப்பட்டுள்ளார். இவருக்கு வயது 83. 11 ஏப்ரல் 2012-இல் பதவியேற்பு சடங்கு நடைபெற்றது.
# கெடா சுலதான் அப்துல் ஆலிம்

## மேலும் பார்க்க

- மாட்சிமை தங்கிய மலேசிய அரசர்
# ஞானபுரம்

ஞானபுரம், இந்திய மாநிலமான ஆந்திரப்பிரதேசத்தின் விசாகப்பட்டினத்தில் உள்ள ஒரு நகரப்பகுதியாகும். இது விசாகப்பட்டினத் தொடருந்து நிலையத்துக்கு அருகில் உள்ளது. இந்த நகர்ப்பகுதியில் 2,000 வீடுகள் உள்ளன. இது விசாகப்பட்டினம் நகராட்சியின் 44வது வார்டுக்குள் அடங்கும். இங்கு ரயில்வே பணியாளர்களின் குடும்பங்களும், துறைமுகப் பணியாளர்களின் குடும்பங்களும் வசிக்கின்றன. இந்த நகர்ப்பகுதிக்கு அருகில் விசாகப்பட்டினத் துறைமுக நிறுவனம் அமைந்துள்ளது.
# ஞானபுரம்

## அரசியல்

இந்த நகர்ப்பகுதி வடக்கு விசாகப்பட்டினம் சட்டமன்றத் தொகுதிக்கும், விசாகப்பட்டினம் மக்களவைத் தொகுதிக்கும் உட்பட்டது.
# ஆபிரிக்காவுக்கான போட்டி

"**ஆபிரிக்காவுக்கான போட்டி**" (*Scramble for Africa*) புதிய பேரரசுவாதக் காலத்தில் 1881க்கும் 1914க்கும் இடையே ஐரோப்பிய அரசுகள் படையெடுப்பு, ஆக்கிரமிப்பு, குடியேற்றம், கைப்பற்றுகை மூலமாக ஆபிரிக்க பகுதிகளை பிடிக்க நடந்த போட்டியைக் குறிப்பிடுவதாகும். இதனை **ஆபிரிக்காவின் பங்கீடு** என்றும் **ஆபிரிக்காவின் வெற்றிப்பேறு** எனவும் குறிப்பிடப்படுகின்றன. 1870இல் 10 விழுக்காடு ஆபிரிக்கா மட்டுமே ஐரோப்பியர் கட்டுப்பாட்டில் இருந்தது; 1914இல் இது 90 விழுக்காட்டிற்கு உயர்ந்தது. எதியோப்பியாவும் (அபிசீனியா) லைபீரியாவும் மட்டுமே சுதந்திரமாக இருந்தன. அமெரிக்க ஐக்கிய நாடு உரிமை கொண்டாடிய ஒரே குடியேற்றமாக லைபீரியா இருந்தது; அமெரிக்க குடியேற்றச் சமூகம் இதனை சனவரி 7, 1822இல் நிறுவப்பட்டது.  
1884ஆம் ஆண்டு நடந்த பெர்லின் மாநாடு ஆபிரிக்காவின் குடியேற்றத்தையும் வணிகத்தையும் ஒழுங்குபடுத்தியது; இதுவே ஆபிரிக்க பங்கீட்டிற்கான துவக்க நிகழ்வாக கருதப்படுகின்றது.19வது நூற்றாண்டின் கடைசி காற்பகுதியில் ஐரோப்பிய பேரரசுகளிடையே நிலவிய அரசியல், பொருளியல் போட்டாப்போட்டி பின்னணியில் ஆபிரிக்காவின் பங்கீடு மூலம் தங்களுக்கிடையே சண்டையிட்டுக் கொள்வதை தவிர்த்தன. 19வது நூற்றாண்டின் பிற்பகுதியில் "முறைசாரா பேரரசுவாதத்திலிருந்து" (ஆதிக்க அரசியல்), படைகளின் தாக்கத்தாலும் பொருளியல் ஆதிக்கத்தாலும் நேரடி ஆட்சிக்கு, குடியேற்றவாதப் பேரரசுவாதத்திற்கு மாறியது.
# சி. பஞ்சரத்தினம்

பஞ்சரத்தினம் புகழ்பெற்ற இயற்பியலர்களான, இராமன் விளைவுக்காக நோபல் பரிசு பெற்ற சர். சி.வி. இராமன் மற்றும் சந்திரசேகரின் விண்மீன் ஆயுள்வரையறைக்கான நோபல் பரிசு பெற்ற சு. சந்திரசேகர், நீர்மபடிகவியல் மற்றும் படிக ஒளியியல் ஆய்வுகளுக்காக அறியப்பட்ட சி. சந்திரசேகர், சி. இராமசேஷன் அவர்களின் உறவினர் ஆவார்.
# சி. பஞ்சரத்தினம்

## வாழ்க்கைக் குறிப்பு

பஞ்சரத்தினம் 1934 ஆம் ஆண்டு கல்கத்தாவில் பிறந்தார். இவரின் ஆய்வுகள் சி. வி. இராமனின் மேற்பார்வையில் பெரும்பாலும் நடைபெற்றன. இராமன் பஞ்சரத்தினத்தின் திறமையினை மிக நன்றாக உணர்ந்திருந்ததாகக் கூறப்படுகிறது. ஒரு முறை ஜவகர்லால் நேரு இராமனைச் சந்திக்க இராமன் ஆய்வகத்திற்கு வந்த போது நேருவிடம் அந்த இளைஞன் இந்தியாவிற்கு நோபல் பரிசு பெற்றுத் தருவான் எனக் கூறினாராம். இராமன் ஆய்வகத்தைத் தொடர்ந்து, ஆக்ஸ்போர்ட் பல்கலைக் கழகத்துக்கு ஆய்வு மேற்கொள்ள சென்றிருந்த போது, உடல்நலக் குறைவால் தமது 35-ஆவது வயதில், 1969ஆம் ஆண்டு காலமானார்.  
தமது ஆய்வுப் பணிகளைத் தவிர்த்து, ஆசிரியப் பணியிலும் சமூக சேவையிலும் ஈடுபட்டிருந்தார். தமது சமூகப் பணிகளின் போது, ஏற்பட்ட கிருமித் தொற்றால், அவரின் உடல்நிலை பாதிக்கப்பட்டதாகவும் கூறப்படுகிறது.
# சி. பஞ்சரத்தினம்

## இயற்பியல் ஆய்வுகள்

பஞ்சரத்தினம் வடிவியல் கட்டம் எனும் படிக ஒளியியலில் நடைபெறும் விளைவினை, 1955 ஆம் ஆண்டு வாக்கில், கண்டறிந்தார். ஆயினும் அவர்தம் ஆய்வுகள் 1984 ஆம் ஆண்டு வரை உலகளாவிய அளவில் பெரிதும் அறியப்படாது இருந்தது. 1984-ஆம் ஆண்டு மைக்கேல் பெரி என்பார், இதே போன்ற ஒரு வடிவியற்கட்டத்தை குவாண்ட இயங்கியலில் கண்டறிந்து, ராயல் சொசைட்டி எனப்படும் வேந்தியக் குழும பனுவலில் வெளியிட்டிருந்ததன் பின், இந்திய இயற்பியலாளர்களான சி. இராமசேஷன், இராசாராம் நித்தியானந்தா, சைமன், முகுந்தா, ஜோசப் சாமுவேல், இராஜேந்திர பண்டாரி போன்றோர் ஒளியியலில் பஞ்சரத்தினம் அவர்கள் தந்த ஆய்வுகளை உலகம் அறியச் செய்ததோடு அவர்களும் வடிவியற்கட்டத்தில் பெரிய ஆய்வுகளைச் செய்தனர், அவை குவாண்டவியலிலும், அடிப்படை இயற்பியல் கட்டமைப்பிலும், கணிதத்திலும் முக்கியமானப் பொருளாக ஆய்வு செய்யப்படுகிறது. குவாண்டக்கணினியியலில் மிக முக்கியமான அம்சமாக, தவறிலாக் கணித்தலிலும், செய்திப் பரிமாற்றத்திலும் ஊகிக்கப்படுகிறது. மேலும் அறியப்பட்ட ஆய்வாளர்களான அகரனோவ், ஜீவா ஆனந்தன், அருண் குமார் பதி, வேத்ரால், ஸ்யோக்விஸ்ட் போன்றோர் இத்துறையில் மிகவும் முக்கியமானப் பங்களிப்பினைத் தந்துள்ளனர்.
# காஞ்சிபுரம் பிறவாதீசுவரர் கோயில்

**காஞ்சிபுரம் பிறவாதீசுவரர், பிறவாத்தானேசுவரர் (பிறவாத்தானம்)** என்று அறியப்படுவது, காஞ்சிபுரத்திலுள்ள சிவன் கோயில்களில் ஒன்றாகும் . மேலும், சிவகாஞ்சி வெண்குளம் தென்கரையில் மேற்கு நோக்கி அமைந்துள்ள இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது
# காஞ்சிபுரம் பிறவாதீசுவரர் கோயில்

## இறைவர், வழிபட்டோர்

- இறைவர்: பிறவாதீசுவரர், பிறவாத்தானேசுவரர்.
- வழிபட்டோர்: வாமதேவர்.
# காஞ்சிபுரம் பிறவாதீசுவரர் கோயில்

## தல வரலாறு

வாமதேவ முனிவர் பிறப்புக்கு அஞ்சி, (பயந்து) பிறவாமையை அளிக்குமாறு தன் தாயின் கருவிலிருக்கும்போதே, இறைவனை எண்ணி (நினைத்து) வேண்டினார். இறைவன் கருவுக்குள் இருக்கும் வாமதேவ முனிவருக்கு காட்சி தந்து, "காஞ்சிக்கு வந்து எம்மை பூசித்தால் பிறவியணுகா"தென்று அருளிச்செய்தார். வாமதேவரும் அவ்வாறே பூமியிற் பிறந்து, காஞ்சிக்கு வந்து சிவலிங்கம் பிரதிட்டை செய்து வழிபட்டு பிறவி நீங்கப் பெற்றார் என்பது தல வரலாறாகும். இதனாலேயே இத்தலம் **பிறவாத்தானம்** எனப்பட்டது.
# காஞ்சிபுரம் பிறவாதீசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடக்கு பகுதியில், பெங்களூர் - சென்னை தேசிய நெடுஞ்சாலைலிருந்து காஞ்சிபுரத்தை இணைக்கும் சாலையில், பெரிய காஞ்சிபுரம் கம்மாளத் தெரு காமராஜ் நகர் குடியுறுப்பு பகுதியில் உள்ளத. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே சுமார் 1 கிலோமீட்டர் தொலைவில் இக்கோவில் அமைக்கப்பட்டுள்ளது.
# காஞ்சிபுரம் மகாலிங்கேசுவரர் கோயில்

**காஞ்சிபுரம் மகாலிங்கேசுவரர் கோயில் (மகா லிங்கேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும் . மேலும், மூலவர் மகாலிங்கேசுவரர் - பேருக்கேற்ப பெரிய ஆவுடையாரில் மிகப்பெரிய மூர்த்தத்தில் கம்பீரமாக காட்சி தரும் இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது
# காஞ்சிபுரம் மகாலிங்கேசுவரர் கோயில்

## இறைவர், வழிபட்டோர்

- இறைவர்: மகாலிங்கேஸ்வரர்.
- வழிபட்டோர்: பிரம்மன், திருமால்.
# காஞ்சிபுரம் மகாலிங்கேசுவரர் கோயில்

## தல வரலாறு

பிரம்மனும், திருமாலும் தம்மில் யார் பெரியவர் என்று செருக்குற்று போர் செய்தனர். சிவபெருமான் அவர்கள் முன்பு தோன்றி. போர் விளைத்த இருவரும் இறைவனாரின் அடியையும் முடியையும் காணும் பொருட்டு முயன்று தோற்றனர். பின்பு ஆனவ மயக்கந் தெளிந்து இறைவனைப் போற்றித் துதித்து, காஞ்சியில் **மகாலிங்கம்** எனும் பெயரில் சிவலிங்கம் பிரதிட்டை செய்து வழிபட்டனர் என்பது தல வரலாறு.
# காஞ்சிபுரம் மகாலிங்கேசுவரர் கோயில்

## தல விளக்கம்

மகாலிதானம் என்பதில் விளங்குவது, ஓர் ஊழிமுடிவில் துயிலெழுந்த பிரமன் உலகைப் படைக்க எண்ணுகையில் வெள்ளத்தில் பாம்பணைமேல் (ஆதிசேடன் படுக்கை) துயிலும் தன் தந்தையாகிய திருமாலை மயக்க உணர்வினால் ‘நீயாரென’ வினவினான். திருமால் ‘உலகிற்கு முதல்வன் யான்’ எனக் கூறக்கேட்ட பிரமன் நகைத்து ‘உலகிற்கு முதல்வன் நீயுமில்லை; பிறரும் அல்லர்; யானே முதல்வன்’ என்றனன். இவ்வாறு இருவரும் சொற்போர் புரிந்து முதிர்ந்து விற்போரால் தேவப் படைகளை வீசிப் பதினாயிரம் வருடம் போர் செய்தனர். பிரமன் விடுத்த பாசுபதமும் திருமால் விடுத்த உருத்திரக்கணையும் நிகழ்த்திய போரிடையே சிவபிரானார் தீப்பொறி சிதறச் சோதிலிங்க வடிவமாய்த் தோன்ற அவ்விரு படையும் இவ்விலிங்கத்துள் மறைந்தன.  
திருமால் பன்றியாய் அச்சோதிலிங்கத்தின் அடியையும், பிரமன் அன்னமாய் அதன் முடியையும் காண்பான் முறையே பூமியை இடந்தும், விசும்பிற் பறந்தும் ஆயிரம் வருடம் தேடியும் வெற்றிகாணாமையால் மயங்கினர். அப்பொழுது நாதம் ஒலிவடிவமாய் ஓம் உம என இருபகுப்பாகி ஒன்று கலந்து இருக்கு, யசுர், சாமம் என்னும் மூன்று வேதமாய் விரிந்து இறைவன் இயல்பை விளக்கி அவனது அருட்குறியாகும் இது’ எனக் கூறின. மயக்கம் நீங்கி உண்மையை உணர்ந்த இருவரும் இறைவனைப் போற்றி செய்தனர். வெளி நின்ற சிவபிரானாரை இத்தகைய மயக்கம் அணுகாமையையும் பெருமான்பால் அன்புடைமையையும் திருமால் பிரமர் வேண்டிப் பெற்றனர். பின்பு சிருட்டித் தொழில் தனக்கு நிலைபெறத் தன்னிடத்துப் பெருமான் தோன்ற வேண்டுமெனப் பிரமன் வேண்டினன். அதனை அவனுக்கு வழங்கிய இறைவன் மேலும் சில அருள் செய்தனர்.  
‘நீவிர் இருவரும் காஞ்சியை அணுகி இதுபோலும் ஓர் சிவலிங்கம் தாபித்துப் பூசித்துப் படைத்தல் காத்தலுக்குரிய உரிமையைப் பெறுவீர்களாக. மானிடர் தேவர் யாவரும் சிவலிங்க பூசனையை மேற்கொள்வார்களாக. அவ்வாறு பூசனை புரிவார்க்கு மயக்கம், வறுமை, பயம், மனக்கவலை, பசி, நோய் முதலிய தோன்றி வருத்தும் பிறவி ஒழிவதாக. ஓர்கால் பிறப்பினும் வருத்தமின்றி மகிழ்ச்சி எய்தி அவர் வாழ்வாராக. இயமன் ஒருகாலும் அவர் தம்மை அணுகாதொழிக. பூசனை புரியாதார் தமக்கொரு களைகண் இல்லாதவ ராவார். அவர்களுடன் வார்த்தையாடுதலும் இழிஞரிலும் இழிஞர் ஆதற்கு ஏதுவாகும். வேள்வி, தானம், விரதம், முதலானவை தரும்பயன் பூசனையால் வருபயனுக்கு கோடியில் ஒரு பங்கிற்கும் நிகராகா. உலகம் உய்யுமாறு இத்தகு ஆணைகளை விதித்தோம்’ என்றருளி மறைந்தனர். திருமாலும், பிரமனும் காஞ்சியை அடைந்து சிவலிங்கம் நிறுவிப் பூசித்துப் பயன் பெற்றனர். சிவலிங்க பூசனையின் பயனை வரையறுத்துக் கூற வல்லவர் ஒருவர் உளரேயோ?  
மகாலிங்கத் தானம் என்னும் இத்தலம் கேசரிகுப்பம் அப்பாராவ் முதலியார் தெருவில் மேற்கு நோக்கிய தின்பினை உடைத்தாய் விளங்குகின்றது. மிகப் பெரிய திருவுருவம் விளங்கும் இம்மூர்த்தியை **அண்டக நாயனார்** எனவும் வழங்குவர்.
# காஞ்சிபுரம் மகாலிங்கேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடக்கு பகுதியில், (பெரிய காஞ்சிபுரம் (சிவகாஞ்சி) அப்பாராவ் முதலியார் தெருவில் பிரியும் குருந்தேரு (சந்தில்) பகுதியில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே சுமார் 1 கிலோமீட்டர் தொலைவில் இக்கோவில் அமைக்கப்பட்டுள்ளது.
# நறுஞ்சுவைக் கீரை

**நறுஞ்சுவைக் கீரை** (*Asystasia gangetica*) என்ற இந்த தாவரம் முண்மூலிகைக் குடும்பம் என்ற தாவரப்பிரிவைச் சேர்ந்தது ஆகும். தென்னாப்பிரிக்கா பகுதியில் அதிகமாகக் காணப்படுகிறது. மேலும் இந்தியாவில் பல பகுதிகளிலும் காணப்படுகிறது. இத்தாவரம் தரையில் படர்ந்து காணப்படும்.
வில் ஹைதரப்பாத் என்ற இடத்தில் இத்தாவரத்தின் தோற்றம்]] இது ஒரு மூலிகைத் தாவரம் ஆகும்.
# இந்திய சட்டமன்றத் தேர்தல்கள், 2016

இந்தியாவின் தமிழ்நாடு, மேற்கு வங்கம், கேரளா, அசாம் ஆகிய நான்கு மாநிலங்கள் மற்றும் பாண்டிச்சேரி ஒன்றியப் பகுதி இவைகளுக்கான சட்டமன்றத் தேர்தல்கள் 2016ஆம் ஆண்டின் ஏப்ரல், மே மாதங்களில் நடைபெற்றன. இந்த மாநிலங்களிலும் ஒன்றியப் பகுதியிலும் அனைத்து தேர்தல் செய்முறைகளும் மார்ச்சு 11இல் துவங்கி மே 21, 2016க்குள் முடிவுற்றன. இந்த தேர்தல் அறிவிக்கை வெளியிடப்பட்ட மார்ச் 4, 2016 முதல் தேர்தல் நன்னடத்தை விதிகள் இத்தொகுதிகளில் நடைமுறைக்கு வந்தன.
# இந்திய சட்டமன்றத் தேர்தல்கள், 2016

## தமிழ்நாடு

234 தொகுதிகளுக்கு ஒரே நாளில் வாக்குப்பதிவு நடைபெற்றது.  
| தேதி | நிகழ்வு |  |
| --- | --- | --- |
| 22 ஏப்ரல் | மனுத்தாக்கல் ஆரம்பம் |  |
| 29 ஏப்ரல் | மனுத்தாக்கல் முடிவு |  |
| 30 ஏப்ரல் | வேட்புமனு ஆய்வு நாள் |  |
| 2 மே | வேட்புமனு திரும்பப் பெற கடைசி நாள் |  |
| 16 மே | ஒரேகட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |
# இந்திய சட்டமன்றத் தேர்தல்கள், 2016

## மேற்கு வங்கம்

மேற்கு வங்க சட்டப்பேரவையின் 294 தொகுதிகளுக்கான தேர்தல் ஆறு கட்டங்களாக நடைபெற்றது.  
| தேதி | நிகழ்வு |  |
| --- | --- | --- |
| 11, 14 மார்ச், 22 மார்ச், 28 மார்ச், 1 ஏப்ரல், 4 ஏப்ரல், 11 ஏப்ரல் | மனுத்தாக்கல் ஆரம்பம் |  |
| 18, 21 மார்ச், 29 மார்ச், 4 ஏப்ரல், 8 ஏப்ரல், 11 ஏப்ரல், 18 ஏப்ரல் | மனுத்தாக்கல் முடிவு |  |
| 19, 22 மார்ச், 30 மார்ச், 5 ஏப்ரல், 9 ஏப்ரல், 12 ஏப்ரல், 19 ஏப்ரல் | வேட்புமனு ஆய்வு நாள் |  |
| 21, 26 மார்ச், 1 ஏப்ரல், 7 ஏப்ரல், 11 ஏப்ரல், 16 ஏப்ரல், 21 ஏப்ரல் | வேட்புமனு திரும்பப் பெற கடைசி நாள் |  |
| 4 ஏப்ரல் & 11 ஏப்ரல் 2016 | முதற் கட்ட வாக்குப்பதிவு (இருவேறு நாட்களில் நடந்தாலும், ஒரே கட்டமாக கணக்கிடப்படும்.) |  |
| 17 ஏப்ரல் 2016 | இரண்டாம் கட்ட வாக்குப்பதிவு |  |
| 21 ஏப்ரல் | மூன்றாம் கட்ட வாக்குப்பதிவு |  |
| 25 ஏப்ரல் | நான்காம் கட்ட வாக்குப்பதிவு |  |
| 30 ஏப்ரல் | ஐந்தாம் கட்ட வாக்குப்பதிவு |  |
| 5 மே | ஆறாம் கட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |
# இந்திய சட்டமன்றத் தேர்தல்கள், 2016

## கேரளா

140 தொகுதிகளுக்கு ஒரே நாளில் வாக்குப்பதிவு நடைபெற்றது.  
| தேதி | நிகழ்வு |  |
| --- | --- | --- |
| 22 ஏப்ரல் | மனுத்தாக்கல் ஆரம்பம் |  |
| 29 ஏப்ரல் | மனுத்தாக்கல் முடிவு |  |
| 30 ஏப்ரல் | வேட்புமனு ஆய்வு நாள் |  |
| 2 மே | வேட்புமனு திரும்பப் பெற கடைசி நாள் |  |
| 16 மே | ஒரேகட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |
# இந்திய சட்டமன்றத் தேர்தல்கள், 2016

## அசாம்

அசாம் சட்டப்பேரவைக்கு இரண்டு கட்டங்களாக தேர்தல் நடைபெற்றது.  
| தேதி | நிகழ்வு |  |
| --- | --- | --- |
| 11 & 14 மார்ச் | மனுத்தாக்கல் ஆரம்பம் |  |
| 18 & 21 மார்ச் | மனுத்தாக்கல் முடிவு |  |
| 19 & 22 மார்ச் | வேட்புமனு ஆய்வு நாள் |  |
| 21 & 26 மார்ச் | வேட்புமனு திரும்பப் பெற கடைசி நாள் |  |
| 4 ஏப்ரல் | முதல் கட்ட வாக்குப்பதிவு |  |
| 11 ஏப்ரல் | இரண்டாம் கட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |  
சில்சார், திசுப்பூர், கௌகாத்தி கிழக்கு, கௌகாத்தி மேற்கு உட்பட 10 தொகுதிகளில் வாக்கை தாளில் சரிபார்க்கும் வசதி செய்யப்பட்டது. பாசக போடோலாந்து மக்கள் முன்னணியுடன் கூட்டணி அமைத்தது. முதல் கட்டமாக ஏப்பிரல் 4 அன்று 65 தொகுதிகளுக்கும் இரண்டாம் கட்டமாக ஏப்பிரல் 11 அன்று 61 தொகுதிகளுக்கும் வாக்குப்பதிவு நடைபெற்றன. பாசகவும் அசாம் கன பரிசத்தும் கூட்டணி சேர்ந்துள்ளதாக அறிவித்தன. முதல் கட்டத்தில் தனக்கு ஒதுக்கப்படாத பிசுவந்து, காளிகோன் தொகுதிகளில் அசாம் கன பரிசித்து வேட்பாளர்களை அறிவித்தது. அங்கு பாசகவுடன் நட்பு ரீதியான போட்டியிருக்கும் என்று கூறியது. 126 உறுப்பினர் சட்டப்பேரவைக்கு பாசக 88 வேட்பாளர்களை அறிவித்தது.
# இந்திய சட்டமன்றத் தேர்தல்கள், 2016

## அசாம்

### வாக்குப் பதிவு

| கட்டம் | வாக்குப்பதிவு நடந்த தொகுதிகளின் எண்ணிக்கை | வாக்குப்பதிவு சதவீதம் |  |
| --- | --- | --- | --- |
| முதற் கட்டம் | 65 | 78% |  |
| இரண்டாம் கட்டம் | 61 | 78.09 | } |
# இந்திய சட்டமன்றத் தேர்தல்கள், 2016

## புதுச்சேரி

30 தொகுதிகளுக்கு ஒரே நாளில் வாக்குப்பதிவு நடைபெற்றது.  
| தேதி | நிகழ்வு |  |
| --- | --- | --- |
| 22 ஏப்ரல் | மனுத்தாக்கல் ஆரம்பம் |  |
| 29 ஏப்ரல் | மனுத்தாக்கல் முடிவு |  |
| 30 ஏப்ரல் | வேட்புமனு ஆய்வு நாள் |  |
| 2 மே | வேட்புமனு திரும்பப் பெற கடைசி நாள் |  |
| 16 மே | ஒரேகட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |
# மூங்கிலிரிசி

**மூங்கிலிரிசி** (தாவர வகைப்பாடு : *Bambusa bambos*, ஆங்கிலம்:Giant Thorny Bamboo or Indian Thorny Bamboo) என்பது மூங்கில் இனங்களில் உள்ள ஒரு இனமாகும். மரம் போன்று காட்சியளிப்பினும், இது ஒரு புல்வகைத் தாவரம் ஆகும். இவை தெற்காசியப் பகுதியில் அதிகமாகக் காணப்படுகின்றன. இதன் முந்தைய தாவரவியல் பெயர் * Bambusa arundinacea* என்பதாகும். மேலும், சில தாவரவியல் பெயர்களைப் பெற்றுள்ளது. இதன் உறுதித்தன்மையால், கட்டிட கட்டுமானப்பணிகளுக்கு அதிகமாகப் பயன்படுத்துகின்றனர். பாண்டா கரடிகளின் முக்கிய உணவு, மூங்கில் தாவரங்களில் இருந்து கிடைக்கின்றன.
# காஞ்சிபுரம் வீராட்டகாசர் கோயில்

**காஞ்சிபுரம் வீராட்டகாசர் கோயில் (வீராட்டகாசம்)** என்று அறியப்படும் இது, காஞ்சியிலுள்ள சிவக் கோயில்களில் ஒன்றாகும் . மேலும், சித்தர்கள் பலரும் இப்பெருமானை வழிபட்டு கிடைக்கற்கரிய சித்திகளைப் பெற்றுள்ளதும், திருமால் இப்பெருமானைப் பூசித்து தனக்கு பவளநிறத்தினைப் பெற்றுக்கொண்டதுமான இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது
# காஞ்சிபுரம் வீராட்டகாசர் கோயில்

## இறைவர், வழிபட்டோர்

- இறைவர்: வீராட்டகாசர்.
- வழிபட்டோர்: திருமால், சித்தர்கள், கொங்கணமுனிவர்.
# காஞ்சிபுரம் வீராட்டகாசர் கோயில்

## தல வரலாறு

சங்கார காலத்தில் காலாக்னி ருத்ரர் நெற்றிக்கண் தீயினால் அனைத்தையும் அழித்தபோது, சிவபெருமான் ஆர்த்தெழுந்து வீரமாக பெருஞ்சிரிப்பு சிரித்தமையால் இத்தலம் **வீராட்டகாசம்** எனப்பட்டது. சாக்கிய நாயனார் கல்லெறிந்து வழிபட்டது இத்தலத்து மூர்த்தம் என்று சொல்லப்படுகிறது. (இத்தலத்தில் சாக்கிய நாயனார் கையில் கல்லுடன் உள்ள திருமேனி உள்ளது.)
# காஞ்சிபுரம் வீராட்டகாசர் கோயில்

## தல விளக்கம்

பஞ்ச திருமுகங்களைக் கொண்டுள்ள எம்பெருமான் நெற்றிக் கண்ணிலிருந்து அக்னி, வெளிப்பட்டு அண்டசராசரங்களையும் எரித்துச் சாம்பலாக்கியது. அந்த பிரளய காலத்திலும் அழியாது விளங்கும் காஞ்சிபுரத்தில் எழுந்தருளி ஆனந்த மிகுதியால் மென்மேலும் வீரநகையைச் செய்தார். ஆனால் அவ்விடம் வீராட்டகாசம் ஆனது.  
கொங்கண முனிவர் தன்னிடம் அதிசயக் குளிகை ஒன்றை வைத்திருந்தார். அந்தக் குளிகையை எந்தப் பொருளின் மீது வைத்தாலும் கண்ணிமைக்கும் நேரத்தில் அப்பொருளைச் சாம்பலாக்கிவிடும். காஞ்சியிலே வீராட்ட காசத்திலே கோவில் கொண்டிருக்கும் இறைவன் பெருமையைக் கேள்விபட்ட கொங்கண முனிவர் காஞ்சி வந்து வீராட்டகாசத்திலே லிங்கத்தைக் கண்டு அதன் திருமுடிமேல் தன்னிடம் உள்ள குளிகையை வைத்தார். அடுத்தகணமே சிவலிங்கம் குளிகையைத் தன்னுள் மறைத்துக் கொண்டு விட்டது. இதனைக் கண்ட முனிவர் பெரிதும் வியந்து அப்பெருமானை வணங்கி, அவர் முன்னிலையில் தவம் செய்ய தொடங்கினார். சில நாளில் கொங்கண முனிவர் சிவன் திருவருளை அடைந்து தாம் விரும்பிய பயன்களைப் பெற்றார். அவரைப் போலவே பலர் அத்தலத்திற்கு வந்து இறைவனை வழிபட்டுப் பேறு பெற்றார்கள். இத்தலத்து இறைவனைத் திருமால் வழிபட்டு பவள நிறம் பெற்றார்.
# காஞ்சிபுரம் வீராட்டகாசர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடக்கு பகுதியில், (பெரிய காஞ்சிபுரம் (சிவகாஞ்சி) அப்பாராவ் முதலியார் தெருவில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே சுமார் 1 கிலோமீட்டர் தொலைவில் பிறவாத்தானம் கோவிலுக்கு வடகிழக்கே இக்கோவில் அமைக்கப்பட்டுள்ளது.
# இந்தியாவில் பெண்கருக் கலைப்பு

மூழ்கடிப்பதற்காகத் தூக்கிச் செல்லும் ஒரு இந்துப் பெண் (1852)]]  
**இந்தியாவில் பெண்கருக் கலைப்பு** அல்லது **பெண்கருக் கொலை** (*Female foeticide in India*) என்பது சட்டத்துக்குப் புறம்பான கருக்கலைப்பு வழிகளில் பெண்கருவைக் கொல்லும் செயலாகும். ஆண்டாடுகாலமாய்த் தொடரும் கலாச்சாரக் காரணங்களால் இந்தியாவில் இது நிகழ்கிறது.  
இந்தியாவின் பிறப்புப் பாலின விகிதத்தை அடிப்படையாகக் கொண்டு பெண்கரு கலைப்பின் அளவு கணிக்கப்படுகிறது. 103 - 107 என்பது இயல்பான ஆண்-பெண் குழந்தைகளின் பிறப்புப் பாலின விகிதமாகக் கொள்ளப்படுகிறது. இதற்கு அதிகமான விகிதம் பெண்கரு கலைப்பை உணர்த்தும். இந்திய பத்தாண்டு மக்கட்தொகை கணக்கெடுப்பின்படி, 100 பெண் குழந்தைகளுக்கு 102.4 ஆண் குழந்தைகள் என 1961 இல் இருந்த 0-6 வயதினரின் பாலின விகிதம், 1980 இல் 104.2, 2001 இல் 107.5, 2011 இல் 108.9 என உயர்ந்துள்ளது.  
இந்தியாவின் அனைத்து கிழக்கு, தெற்கு மாநிலங்களில் குழந்தைகள் பாலின விகிதம் இயல்பான நிலையிலேயே உள்ளது. ஆனால் சில மேற்கு மாநிலங்களிலும், குறிப்பாக பஞ்சாப், அரியானா சம்மு காசுமீர் (2011 கணக்கெடுப்பின்படி 118, 120, 116)) போன்ற வடமேற்கு மாநிலங்களிலும் குறிப்பிடத்தக்க அளவு அதிகமாக உள்ளது. . 2011 கணக்கெடுப்பின்படி, மகாராட்டிரம். இராஜஸ்தான் மாநிலங்களில் குழந்தைகள் பாலின விகிதம் 113 ஆகவும், குசராத்தில் 112, உத்திரப் பிரதேசத்தில் 111 ஆகவும் உள்ளது.  
உயர் சமூகப் பொருளாதார நிலை மற்றும் கல்வியறிவுக்கும் பாலின விகித உயர்வுக்கும் ஒரு நேர் தொடர்பு இருப்பதை இந்திய மக்கட்தொகைக் கணக்கெடுப்பு காட்டுகிறது. பாலின விகித உயர்வுக்கு வரதட்சணை முறையும் ஒரு காரணமாகும். வரதட்சணைக் கொடுமையின் உச்சவிளைவாக வரதட்சணை மரணங்கள் நிகழ்கின்றன.
1991, 2001, 2011 ஆம் ஆண்டு மக்கட்தொகைக் கணக்கெடுப்புகளின்படி குழந்தை பாலின விகித உயர்வு கிராமப்புறங்களைவிட நகர்ப்புறங்களில் அதிகமெனக் கணக்கிடப்பட்டுள்ளதால், பெண்கருக் கொலை கிராமப்புறங்களைவிட நகர்ப்புறங்களிலேயே அதிகம் நிகழ்கிறது என்பதை அறிந்து கொள்ளலாம். அதிகமான குழந்தை பாலின விகிதம், இயல்பான பாலின விகிதம் இரண்டுமே பெரும்பான்மையான இந்துக்கள், இசுலாமியர், சீக்கியர், கிறித்துவர்களிடையே காணப்படுகிறது. இந்த முரண்பாடான தரவால் கல்வியறிவிலாதவர், ஏழைகள் அல்லது குறிப்பிட்ட சமயத்தினர் ஆகியோரிடம்தான் குறிப்பிட்ட பாலினக் குழந்தைகளை விரும்பும் வழக்கமுள்ளது என்ற எண்ணம் உண்மையல்ல என்பதை உறுதிப்படுத்துகிறது. 1994 இல் இந்திய அரசு குழந்தை பிறப்புக்கு முன்னரே அதன் பாலினம் அறிசோதனையையும் பெண்கருக் கலைப்பையும் தடை செய்து சட்டம் கொண்டு வந்துள்ளது. இப்போது இந்தியாவில் கருவின் பாலினத்தைக் கண்டுபிடித்துச் சொல்வது சட்டப்படிக் குற்றமாகும். எனினும் இச்சட்டம் சரியான முறையில் நடைமுறைப்படுத்தப்படுகிறதா என்பது குறித்த அக்கறையும் நிலவுகிறது.
# இந்தியாவில் பெண்கருக் கலைப்பு

## மூலம்

1990களின் தொடக்கத்தில் கிடைக்கப்பெற்ற தொழினுட்ப வசதி பெண்கருக் கலைப்புடன் தொடர்புபடுத்தப்படுகிறது. மகப்பேறு மீயொலி வரைவு கொண்டு கருவின் பாலினத்தை அறியமுடிந்தது. கருவுற்ற 12 வாரங்களுக்குப் பின் இதனைச் செய்யலாம். 2001 ஆண்டின் ஒரு ஆய்வறிக்கை இந்நிலையில் அறியப்படும் பாலின விவரம் 75 விழுக்காடு சரியானதாக இருக்குமெனத் தெரிவிக்கிறது. ஆண் கரு என்ற விவரம் 50% சரியானதாகவும், பெண்கரு என்ற விவரம் கிட்டத்தட்ட 100% சரியானதாகவும் இருக்கும். கருவுற்ற 13 வாரங்களுக்குப் பின்னர் எடுக்கப்படும் மீயொலி வரைவு அநேகமாக 100% துல்லியமான விவரத்தைத் தரும்.
# இந்தியாவில் பெண்கருக் கலைப்பு

## பெண்கருக் கலைப்பின் மதிப்பீடு

பெண்கருக் கலைப்பின் அளவைக் கணக்கிடும் முறை அறிஞருக்கறிஞர் மாறுபடுகிறது. ஒரு குழுமம் 1990 களிலிருந்து இந்தியாவில் நடைபெற்ற சட்டத்துக்குப் புறம்பான பெண்கருக் கலைப்பின் எண்ணிக்கை 10 மில்லியனுக்கும் அதிகமானதென்றும், பெண்கருக் கலைப்பால் இழக்கப்படும் பெண்குழந்தைகளின் எண்ணிக்கை 500,000 எனவும் மதிப்பீடு செய்தது கருவிலுள்ளது பெண்குழந்தை என்ற காரணத்தால் ஆண்டுதோறும் இந்தியாவில் செய்யப்படும் கருக்கலைப்பின் எண்ணிக்கை 100,000 ஆகத் தொடர்கிறதென மாக்பெர்சன் மதிப்பிட்டுள்ளார்.
# இந்தியாவில் பெண்கருக் கலைப்பு

## இந்திய மாநிலவாரியான குழந்தை பாலின விகிதமும் பெண்கருக் கலைப்பும்

கீழுள்ள அட்டவணையில் இந்திய மாநில, ஒன்றியப்பகுதிகளின் 0-1 வயது பாலின விகிதம் 2011 கணக்கெடுப்பின்படி தரப்பட்டுள்ளது. !! **பாலின விகிதம்**
(ஆண் குழந்தைகள்/100 பெண் குழந்தைகள்)
|-
||இந்தியா || align=””| 10,633,298 || align=””| 9,677,936|| align=””| 109.9
|-
| சம்மு & காஷ்மீர்|| align=””| 154,761 || align=””| 120,551 || align=””| 128.4
|-
| அரியானா|| align=””| 254,326 || align=””| 212,408 || align=””| 119.7
|-
| பஞ்சாப்|| align=””| 226,929 || align=””| 193,021 || align=””| 117.6
|-
| உத்தரகாண்டு|| align=””| 92,117 || align=””| 80,649 || align=””| 114.2
|-
| தில்லி|| align=””| 135,801 || align=””| 118,896 || align=””| 114.2
|-
| மகாராட்டிரம்|| align=””| 946,095 || align=””| 829,465 || align=””| 114.1
|-
| இலட்சத்தீவுகள்|| align=””| 593 || align=””| 522 || align=””| 114.0
|-
| இராசசுத்தான்|| align=””| 722,108 || align=””| 635,198 || align=””| 113.7
|-
| குசராத்து|| align=””| 510,124 || align=””| 450,743 || align=””| 113.2
|-
| உத்தரப் பிரதேசம்|| align=””"| 1,844,947 || align=””| 1,655,612 || align=””| 111.4
|-
| சண்டிகார்|| align=””| 8,283 || align=””| 7,449 || align=””| 111.2
|-
| தமன் & தையூ|| align=””| 1,675 || align=””| 1,508 || align=””| 111.1
|-
| பிகார்|| align=””| 1,057,050 || align=””| 957,907 || align=””| 110.3
|-
| இமாச்சலப் பிரதேசம்|| align=””| 53,261 || align=””| 48,574 || align=””| 109.6
|-
| மத்தியப் பிரதேசம்|| align=””| 733,148 || align=””| 677,139 || align=””| 108.3
|-
| கோவா|| align=””| 9,868 || align=””| 9,171 || align=””| 107.6
|-
| சார்க்கண்ட்|| align=””| 323,923 || align=””| 301,266 || align=””| 107.5
|-
| மணிப்பூர்|| align=””| 22,852 || align=””| 21,326 || align=””| 107.2
|-
| ஆந்திரப் பிரதேசம்|| align=””| 626,538 || align=””| 588,309 || align=””| 106.5
|-
| தமிழ் நாடு|| align=””| 518,251 || align=””| 486,720 || align=””| 106.5
|-
| ஒடிசா|| align=””| 345,960 || align=””| 324,949 || align=””| 106.5
|-
| தாதர் & நாகர் ஹவேலி|| align=””| 3,181 || align=””| 3,013 || align=””| 105.6
|-
| மேற்கு வங்காளம்|| align=””| 658,033 || align=””| 624,760 || align=””| 105.0
|-
| கர்நாடகம்|| align=””| 478,346 || align=””| 455,299 || align=””| 105.1
|-
| அசாம்|| align=””| 280,888 || align=””| 267,962 || align=””| 104.8
|-
| நாகாலாந்து|| align=””| 17,103 || align=””| 16,361 || align=””| 104.5
|-
| சிக்கிம்|| align=””| 3,905 || align=””| 3,744 || align=””| 104.3
|-
| சட்டீசுகார்|| align=””| 253,745 || align=””| 244,497 || align=””| 103.8
|-
| திரிபுரா|| align=””| 28,650 || align=””| 27,625 || align=””| 103.7
|-
| மேகாலயா|| align=””| 41,353 || align=””| 39,940 || align=””| 103.5
|-
| அருணாச்சலப் பிரதேசம்|| align=””| 11,799 || align=””| 11,430 || align=””| 103.2
|-
| அந்தமான் & நிக்கோபார் தீவுகள்|| align=””| 2,727 || align=””| 2,651 || align=””| 102.9
|-
| கேரளா || align=””| 243,852 || align=””| 238,489 || align=””| 102.2
|-
| புதுச்சேரி|| align=””| 9,089 || align=””| 8,900 || align=””| 102.1
|-
| மிசோரம்|| align=””| 12,017 || align=””| 11,882 || align=””| 101.1
|}
# இந்தியாவில் பெண்கருக் கலைப்பு

## பெண்கருக் கலைப்பிற்கான காரணங்கள்

பல்வேறு காரணங்கள் பெண்கருக் கலைப்பிற்கானவையாக முன்வைக்கப்படுகின்றன. சில ஆய்வாளர்கள் கலாச்சாரத்தைக் காரணங்காட்டுகின்றனர். சிலர் முற்றிலும் வேறுபட்டு, பாலினப் பாகுபாட்டின் அடிப்படையில் வளங்கள் கிடைக்கும் குறைபாட்டைக் காரணமாய்க் கருதுகின்றனர். இயற்புக்கு மாறான பாலினவிகித உயர்வுக்கு இயற்கையான காரணங்களும் இருக்கலாம். ஆய்வாளர்கள் கிளேசன், விங்க் (Klasen and Wink) இருவரும் இந்தியாவிலும் சீனாவிலும் பாலின விகித உயர்வுக்கு, பாலினம்சார் கருக்கலைப்பே காரணம் என்கின்றனர்.
# அத்தேபள்ளி ராமமோகனராவு

**அத்தேபள்ளி ராமமோகனராவு** (*Addepalli Ramamohana Rao*) தெலுங்கு கவிஞரும், இலக்கிய விமர்சகரும் ஆவார்.
# அத்தேபள்ளி ராமமோகனராவு

## வாழ்க்கை

இவர் 1936ஆம் ஆண்டின் செப்டம்பர் ஆறாம் நாளில், இந்திய மாநிலமான ஆந்திரப்பிரதேசத்தில் உள்ள சிந்தகுண்டபாலெம் என்ற ஊரில் பிறந்தார். இவர் மனைவியின் பெயர் அன்னபூர்ணா. இவருக்கு உதயபாஸ்கர், பிரபாகர், ராதாகிருஷ்ணா, ராஜசேகர் ஆகிய நான்கு மகன்கள் உள்ளனர்..  
==எழுதிய நூல்கள்
- உமர் ஆலீஷா விருது
- அரசம் விருது
- திலக் விருது
- ஆந்திரசாரஸ்வத சமிதி ஜீவன சாபல்ய விருது
- தங்கிரால விருது
- ஜாஷுவா விருது
- புலிகண்டி சாகிதீ விருது
- போயிபீமன்ன சாகிதீ விருது
# சங்கத் தமிழ்க் காட்சிக் கூடம்

**சங்கத் தமிழ் காட்சிக் கூடம்** - மதுரையில் பழந்தமிழரின் பெருமைகளையும், சிறப்புகளையும் விளக்கும் வகையில் ரூபாய் 1.45 கோடி மதிப்பில் அமைக்கப்பட்ட நிரந்தர சங்கத் தமிழ் காட்சிக் கூடத்தைத் தமிழக முதல்வர் செயலலிதா சென்னையிலிருந்து காணொளி காட்சி மூலம் 8 பிப்ரவரி 2016 அன்று திறந்து வைத்தார்.  
இக்காட்சிக் கூடம் உலகத் தமிழ்ச் சங்கத்தின் ஓர் அலகாகச் செயல்படுகிறது.
# சங்கத் தமிழ்க் காட்சிக் கூடம்

## அமைவிடம்

சங்கத் தமிழ் காட்சிக் கூடம், மதுரை தல்லாகுளம், காந்தி அருங்காட்சியகம் எதிரில், காந்தி அருங்காட்சியகம் சாலையில், ஐம்பத்து எட்டு செண்ட் நிலத்தில் அமைக்கப்பட்டுள்ளது.
# சங்கத் தமிழ்க் காட்சிக் கூடம்

## சிறப்புகள்

சங்கத் தமிழ் காட்சிக் கூடத்தில் புறநானூறு, அகநானூறு, தொல்காப்பியம், திருக்குறள் பாடல்கள்; ஒளவையார், அங்கவை சங்கவை, திருவள்ளுவர், தொல்காப்பியர், சீத்தலை சாத்தனார், இளங்கோவடிகள், கம்பர், முதலிய கவிஞர்கள் மற்றும் சங்க கால கடையேழு வள்ளல்களான ஔவைக்கு நெல்லிக் கனி அளித்த அதியமான், முல்லைக் கொடிக்குத் தேர் தந்த பாரி, நாட்டோர் உவப்ப நடைப் பரிகாரம் நல்கிய நள்ளி, யாழ் மீட்டும் பாணர்களுக்கு நாட்டையே வழங்கிய ஓரி, ஈர நன்மொழிகள் வழங்கிய காரி, நீலநாகம் நல்கிய கலிங்கத்தை ஆலமர் செல்வனுக்குக் (குற்றால நாதருக்கு) அணிவித்த ஆய் மற்றும் மயிலுக்குப் போர்வை நல்கிய பேகன் போன்றவர்களின் உருவங்களைச் சிற்பங்களாகவும், ஓவியங்களாகவும், காணொளிக் காட்சிகளாகவும் அசைவுப் படங்களாகவும் காட்சிப்படுத்தும் வகையில் அமைக்கப்பட்டுள்ளது.  
காட்சி கூடத்தின் முன் பக்கச் சுவரில், பாண்டிய அரசவையில் நக்கீரர் முதலான புலவர்கள் முன்னிலையில், தருமிக்குப் பாண்டிய மன்னர் பொற்கிழி வழங்கும் காட்சியைப் புடைப்புச் சிற்பமாகச் செதுக்கப்பட்டுள்ளது.  
காட்சிக் கூடத்தின் நுழைவு வாயிலில் கலித்தொகை பாட்டினை விளக்கும் வகையில் ஏறுதழுவல் ஓவியம் காட்சிப்படுத்தப்பட்டுள்ளது.  
சங்கத் தமிழ் காட்சிக் கூட வளாகத்தின் வெளிப்புறச் சுற்றுச் சுவர்களில் புறநானூறு, நெடுநல்வாடை, நற்றிணை, கலித்தொகை, சிறுபாணாற்றுப்படை, மலைபடுகடாம் போன்ற சங்க காலப் பாடல்களை விளக்கும் வகையில் வண்ண ஓவியங்கள் தீட்டப்பட்டுள்ளது.
# சங்கத் தமிழ்க் காட்சிக் கூடம்

## இதனையும் காண்க

- உலகத் தமிழ்ச் சங்கம்
# மனிதநேய ஜனநாயகக் கட்சி

**மனிதநேய ஜனநாயக கட்சி** (MJK) தமிழ்நாடு மாநில அரசியற் கட்சியாகும். மனிதநேய மக்கள் கட்சியிலிருந்து பிரிந்து பிப்ரவரி.28 2016 அன்று மனிதநேய ஜனநாயக கட்சி தொடங்கப்பட்டது.
# மனிதநேய ஜனநாயகக் கட்சி

## சட்ட மன்றத் தேர்தல், 2016

- தமிழ்நாடு சட்டமன்றத் தேர்தல், 2016 இல் அதிமுக கூட்டணியில் மனிதநேய ஜனநாயக கட்சி போட்டியிடும் என்று அறிவித்தது.
- அதிமுக கூட்டணியில் மனிதநேய ஜனநாயக கட்சிக்கு 2 தொகுதிகள் ஒதுக்கப்பட்டது.
- வேலூர்,நாகப்பட்டினம் ஆகிய தொகுதிகளில் இரட்டை இலை சின்னத்தில் போட்டியிட்டது. இதில் நாகப்பட்டினம் சட்டமன்ற தொகுதியில் 20,550 வாக்குகள் வித்தியாசத்தில் கட்சியின் பொதுச்செயலாளர் மு.தமிமுன் அன்சாரி வெற்றி பெற்றார்.
# சவுகார்பேட்டை (திரைப்படம்)

***சவுகார்பேட்டை* (***Sowkarpettai*) சிறீகாந்த் மற்றும் லட்சுமி ராய் முன்னனி நடிகர்களாக நடித்து வி. சி. வடிவுடையான் இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.
# சவுகார்பேட்டை (திரைப்படம்)

## நடிகர்கள்

ஸ்ரீகாந்த், லட்சுமி ராய், சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா
# சவுகார்பேட்டை (திரைப்படம்)

## கதைச்சுருக்கம்

வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களைப் பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளைக் கொல்கிறான். மேலும் அவனது சக்தியைப் பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.
# சவுகார்பேட்டை (திரைப்படம்)

## ஒலிப்பதிவு

இப்படத்தின் இசை அமைப்பாளர் ஜான் பீட்டர் ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.
# சவுகார்பேட்டை (திரைப்படம்)

## தயாரிப்பு

2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் *தந்த்ர ஷக்தி* என்றும், தெலுங்கு மொழியில் *சிவ கங்கா* என்றும் பெயரிடப்பட்டன.
# சவுகார்பேட்டை (திரைப்படம்)

## வரவேற்பு

இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.
# காதலும் கடந்து போகும்

**காதலும் கடந்து போகும்** (ஆங்கிலம் எழுத்துரு: Kadhalum Kadandhu Pogum) நளன் குமாரசாமி எழுதி இயக்கிய தமிழ்க் காதல் திரைப்படம் ஆகும். *மை டியர் டெசுபராடோ* என்னும் கொரிய மொழிப்படத்தின் மறுவுருவாக்கமான இப்படத்தில் விசய் சேதுபதி மற்றும் மடோனா செபாசுடியன் முக்கியக் கதாப்பாத்திரத்தில் நடித்துள்ளனர். இப்படம் மார்ச்சு 11, 2016 அன்று வெளியானது.
# காதலும் கடந்து போகும்

## கதை

நடிகர் : விஜய் சேதுபதிநடிகை : மடோனா செபஸ்டியான்இயக்குனர் : நலன் குமாரசாமிஇசை : சந்தோஷ் நாராயணன்ஓளிப்பதிவு : தினேஷ் கிருஷ்ணன்  
இஞ்ஜினீயரிங் படித்த நாயகி மடோனா பெற்றோரின் எதிர்ப்பையும் மீறி சென்னையில் உள்ள ஐடி கம்பெனியில் வேலைக்கு சேர்கிறார். எதிர்பாராத விதமாக அவர் வேலை பார்த்த கம்பெனி மூடப்படுகிறது. இதனால் வேலையை இழக்கிறார். வீட்டுக்கு சென்றால் எங்கே தன்னை திருமணம் செய்து வைத்து விடுவார்கள் என்று எண்ணி சென்னையில் வாடகைக்கு வீடெடுத்து, வேறு வேலை தேடி வருகிறார்.  
மடோனாவின் வீட்டின் அருகே, ரவுடி கும்பலிடம் வேலை செய்து வரும் விசய் சேதுபதி வசிக்கிறார். இவர் பார் ஓனராக வேண்டும் என்ற ஆசையில் இருக்கிறார். இவருக்கும் மடோனாவிற்கும் பழக்கம் ஏற்படுகிறது.  
இந்த பழக்கம் இவர்களுக்குள் காதலாக மாறியதா? விஜய் சேதுபதியின் பார் ஓனர் கனவு நிறைவேறியதா? மடோனாவிற்கு வேலை கிடைத்ததா? என்பவையே படத்தின் மீதிக்கதை.
# காதலும் கடந்து போகும்

## நடிகர்கள்

- விஜய் சேதுபதி
- மடோனா செபாசுடியன்
- சமுத்திரக்கனி
# மத கஜ ராஜா

**மத கஜ ராஜா** (*Madha Gaja Raja*) சுந்தர் சி எழுதி இயக்கிய தமிழ்க் கலவை திரைப்படம் ஆகும். நவம்பர் 2012 அன்று அறிவிக்கப்பட்ட இப்படம் பல முறை தாமதமாகி பொங்கல் பண்டிகையினை முன்னிட்டு 12 சனவரி 2025 அன்று வெளியானது.
# மத கஜ ராஜா

## கதைச் சுருக்கம்

சின்ன அனைக்கட்டியில், காவல் ஆய்வாளர் சீனிவாசனின் மகன் ராஜா, தீக்குச்சி திருமுகம் மற்றும் அவரது மகள் மாதவியை கொடியவர்களிடமிருந்து காக்கிறார். மாதவியுடனான காதல் கலந்த நட்பு சீனிவாசனின் எதிர்ப்பால் முறிகிறது.  
கல்யாணசுந்தரம், ராஜா, ரமேஷ் மற்றும் சண்முகம் ஆகியோர் நெடுங்கால நண்பர்கள். கல்யாணசுந்தரத்தின் இல்லற வாழ்வின் சிக்கலை ராஜா தீர்க்கிறார். ஆசிரியர் தண்டபாணியின் மகள் திருமண வாழ்வையும் செம்மைப்படுத்துகிறார்.  
துணை ஆட்சியர் ரமேஷ் பொய்யான கையூட்டு குற்றச்சாட்டில் சிக்குகிறார். செய்தித்துறை தொழிலதிபர் கருக்குவேல் விஸ்வநாத்தின் சூழ்ச்சியால் இது நடைபெறுகிறது. அமைச்சர் நல்லமுத்துவுடன் இணைந்து விஸ்வநாத் ராஜாவையும் குற்றவாளியாக்க முயல்கிறார்.  
கொடிய சதித்திட்டங்கள் நகரம் முழுவதும் பரவுகின்றன. நல்லமுத்துவின் மறைவு மர்மமாகிறது. சாதிக் கலவரம் மூண்டு, ஊர்வலம் நடத்தத் திட்டமிடுகிறார் விஸ்வநாத். இதன் பின்னணியில் கருப்புப் பணம் கடத்தும் சூழ்ச்சி இருப்பதை ராஜா கண்டறிகிறார்.  
தூத்துக்குடி துறைமுகத்தை நோக்கிப் பயணிக்கும் கருப்புப் பண வாகனங்கள். இடையில் மாயாவின் கடத்தல். ரமேஷின் உயிருக்கு ஆபத்து. விஸ்வநாத்தின் அதிகார வெறி உச்சத்தைத் தொடுகிறது. இந்த பெரும் சதியை முறியடிக்க ராஜாவிடம் என்ன திட்டம் இருக்கிறது? நண்பர்களின் வாழ்க்கையும், ஊரின் அமைதியும், நீதியும் காக்கப்படுமா?
# மத கஜ ராஜா

## இசை

திரைப்படத்திற்கு விஜய் ஆண்டனி இசையமைத்துள்ளார்.
# மத கஜ ராஜா

## தயாரிப்பு

கஜராணி கதாபாத்திரத்துக்கு முதலில் வேறொரு நடிகை ஒப்பந்தம் செய்யப்பட்டார். படப்பிடிப்பு நடக்கும் நேரத்தில் அந்த நடிகை வருவதற்கு ஒரு வாரம் தாமதம் ஆகும் என்பதால், அவசர அவரசமாக வரலட்சுமியைத் தொடர்பு கொண்டு உடனடியாக நடிக்க அழைத்துவரப்பட்டார்.
# மத கஜ ராஜா

## வரவேற்பு

இப்படத்திற்கு தினமணி நாளிதழ், "குடும்பத்துடன் சிரித்து மகிழ நல்ல பொழுதுபோக்கு படமாகத் திரைக்கு வந்துள்ளார் மத கஜ ‘கலகல’ ராஜா!" என்று விமர்சனம் எழுதினர். தினமலர் நாளிதழ் திரைப்படத்திற்கு ஐந்துக்கு மூன்று மதிப்பெண்கள் கொடுத்தனர். தமிழ் இந்தியன் எக்சுபிரசு வலைப் பக்கத்தில், "12 ஆண்டுகளுக்கு முன்னர் வெளியாகி இருக்க வேண்டிய படம் தற்போது திரைக்கு வந்திருந்தாலும், ரசிகர்கள் ரசிக்கும் வகையில் காமெடி காட்சிகளை சுந்தர். சி வடிவமைத்துள்ளார்" என்று விமர்சனம் எழுதினர். மாலைமலர் நாளிதழ், "சந்தானம் வரும் காட்சிகள் அனைத்துமே சிறப்பாக இயக்கியுள்ளார். சில லாஜிக் ஓட்டைகளும் திரைக்கதையில் சில தொய்வு இருந்தாலும் படத்தின் நகைச்சுவை காட்சிகள் அதை சரிக்கட்டிவிடுகிறது" என்று விமர்சனம் எழுதினர்.
# விட்பீல்டு டிஃபீ

**பெய்லி விட்ஃபீல்டு "விட்" டிஃபீ** (*Bailey Whitfield 'Whit' Diffie*, பிறப்பு: சூன் 5, 1944) அமெரிக்க மறையீட்டாளரும் பொதுத்திறவி மறையீட்டியலின் முன்னோடிகளில் ஒருவரும் ஆவார்.  
டிஃபீயும் மார்ட்டின் எல்மேனும் இணைந்து ஆக்கிய "மறையீட்டியலுக்கானப் புது திசைகள்" என்ற ஆய்வுரை 1976இல் வெளியானது. இதில் மறையீட்டுத் திறவிகள் பரப்புகைக்கு புதிய நெறிமுறை விவரிக்கப்பட்டிருந்தது. இது மறையீட்டியலில் அடிப்படைச் சிக்கலாக இருந்த திறவிப் பரப்புகைக்கு தீர்வு கண்டது. இது டிஃபீ–எல்மேன் திறவிப் பரிமாற்றம் எனப்படுகின்றது. இந்த ஆய்வுரையைத் தொடர்ந்து புதிய வகை மறையாக்க நெறிமுறைகளான சமச்சீர்மையிலாத் திறவிப் படிமுறைகள் உருவாயின.  
சன் மைக்ரோசிஸ்டசில் பல்லாண்டுகள் பணிபுரிந்த டிஃபீக்கு சன் ஆய்தகையர் வழங்கப்பட்டது. பின்னர் *வழங்கப்பட்ட பெயர், எண்களுக்கான இணைய நிறுவனத்தில்* (ICANN) இரண்டரையாண்டுகள் (2010–2012) தகவல் பாதுகாப்பு மற்றும் மறையீட்டியல் துணைத் தலைவராகப் பணியாற்றினார். இசுட்டான்போர்டு பல்கலைக்கழகத்தின் பிரீமேன் இசுப்போக்லி கழகத்தின் பன்னாட்டு பாதுகாப்பு மற்றும் ஒத்துழைப்பு மையத்தில் வருகை அறிஞராகவும் (2009–2010) இணை ஆய்வாளராகவும் (2010–2012) பணியாறியுள்ளார்.
# விட்பீல்டு டிஃபீ

## வெளியிணைப்புகள்

- Cranky Geeks Episode 133
- Interview with Whitfield Diffie on Chaosradio Express International
- Cranky Geeks Episode 71
- Risking Communications Security: Potential Hazards of the Protect America Act
- RSA Conference 2010 USA: The Cryptographers Panel 1/6, video with Diffie participating on the Cryptographer's Panel, April 21, 2009, Moscone Center, San Francisco
# மார்ட்டின் எல்மேன்

**மார்ட்டின் எட்வர்டு எல்மேன்** (*Martin Edward Hellman*, அக்டோபர் 2, 1945) அமெரிக்க மறையீட்டியலாளர் ஆவார். விட்பீல்டு டிஃபீயுடனும் ரால்ஃப் மெர்க்லுடனும் பொதுத் திறவி மறையீட்டியலைக் கண்டறிந்ததற்காகப் பெரிதும் அறியப்படுகின்றார். கணினி தனியுரிமை விவாதங்களில் நெடுங்காலமாகப் பங்கெடுத்து வந்த எல்மேன் அண்மைக்காலமாக அணுவாற்றல் பயன்பாட்டின் தீவாய்ப்புகளைக் குறித்து விழிப்புணர்வை பரப்பி வருகின்றார்.
# மார்ட்டின் எல்மேன்

## வெளியிணைப்புகள்

- Oral history interview with Martin Hellman Oral history interview 2004, Palo Alto, California.
- Martin Hellman's website on the risk of nuclear threat from nuclear war or nuclear terrorism
- "Defusing the nuclear threat and making the world safer" Announcement of Hellman presentation at U.C. Santa Cruz; Oct. 2008
- Hellman at the 2009 RSA conference , video with Hellman participating on the Cryptographer's Panel, April 21, 2009, Moscone Center, San Francisco
-
# அரட்டம்

**அரட்டம்** (அறிவியல் பெயர் : *Barringtonia racemosa*) (ஆங்கில பெயர் : *Fish-killer tree*), இது ஒரு பூக்கும் தாவர இனம் ஆகும். இத்தாவரம் லெசிதிடெசிஎ (Lecythidaceae) என்ற தாவரக் குடும்பத்தைச் சேர்ந்தது ஆகும். இவை இந்தியாவின் கடலோர சதுப்புநில காடுகளிலும், ஆறுகள் கலக்கும் கயவாய் பகுதிகளிலும் அதிகமாகக் காணப்படுகிறது. மேலும் தென்னாப்பிரிக்காவின் மடகாஸ்கர் பகுதி, ஆசியாவில் இந்தியா, இலங்கை, மலேசியா, தாய்லாந்து, லாவோஸ், தெற்கு சீனா, வடக்கு ஆஸ்திரேலியா, தைவான் நாட்டின் கடற்கரை ஓரங்கள், மற்றும் ஓசியானியாவின் பகுதியான பொலினீசியா தீவுகளிலும் காணப்படுமிறது.
# திராங்கத்ரா வட்டம்

**திராங்கத்ரா வட்டம்**, இந்திய மாநிலமான குஜராத்தின் சுரேந்திரநகர் மாவட்டத்தி உள்ளது.
இந்த வட்டத்தின் தலைமையகம் திராங்கத்ராவில் உள்ளது.
# திராங்கத்ரா வட்டம்

## அரசியல்

இது திராங்கத்ரா சட்டமன்றத் தொகுதிக்கும், சுரேந்திரநகர் மக்களவைத் தொகுதிக்கும் உட்பட்டது.
# திராங்கத்ரா வட்டம்

## ஊர்கள்

- பைசாப்கட்
- பால்வீ
- பராடா
- பேச்டா
- சுலீ
- தேவச்ராடீ
- தோலீ
- திராங்கத்ரா
- திருமட்
- துதாபூர்
- துமாணா
- காஜண்வாவ்
- காளா
- கஞ்சீலா
- கோபால்கட்  
- குஜரவ்தீ
- ஹாம்பர்
- ஹரீபர்
- ஹீராபூர்
- ஈசத்ரா
- ஜசாபர்
- ஜசமத்பூர்
- ஜேகட்வா
- ஜேஸ்டா
- ஜீவா
- ஜுனா தனசாம்கட்
- கங்காவ்டீ
- காம்ப்டா
- கோண்ட்
- கோபர்ணீ
- குடா  
- மால்வண்
- மாண்பூர்
- மேதாண்
- மோடா அங்கேவாளீயா
- நராடீ
- நாரீசாணா
- நவல்கட்
- நீமகன்கர்
- பீப்ளா
- பிரதாப்பூர்
- பிரதாப்கட்
- ராஜச்ராடீ
- ராஜ்கட்
- ராஜ்பர்
- ராஜசீதாபூர்
- ராம்கட்  
- ராமப்ரா
- ரதன்பர்
- ராவளீயாவ்தர்
- ராய்கட்
- சஜ்ஜன்பூர்
- சர்வால்
- சதாபர்
- சோல்டீ
- சோக்டா
- சுல்தான்பூர்
- தளா
- வாத்கட்
- வசாட்வா
- வாவ்டீ
- வீரேந்த்ககட்
- விரஜ்பர்
# முயல் மசால்

**முயல் மசால்** (*Stylosanthes hamata*) கால்நடைகளுக்கான பயறு வகை தீவனப் பயிராகும். இது பிரேசிலைத் தாயகமாகக் கொண்டது. வெப்ப மண்டலப் பிரதேசங்களில் வறட்சியினைத் தாங்கி, குறைந்த அளவு வளம் கொண்ட மண், அமிலத்தன்மை கொண்ட மண் மற்றும் குறைந்த வடிகால் உள்ள பகுதியில், முயல் மசால் வளரக் கூடியது. ஒரு வருடத்திற்கு, ஒரு எக்டேரில் 35 டன்கள் வரை இப்பயிரை அறுவடை செய்யலாம். புரதச்சத்து நிறைந்த முயல்மசாலை இறவையிலும், மானாவாரியிலும் பயிரிடலாம்.
# காஞ்சிபுரம் பாண்டவேசுவரர் கோயில்

**காஞ்சிபுரம் பாண்டவேசுவரர் கோயில் (பாண்டவேசம்)** என்று அறியப்படும் இது, காஞ்சியிலுள்ள சிவக் கோயில்களில் ஒன்றாகும் . மேலும், (இச்சிவலிங்கம் தற்போது இல்லை; கட்டிடங்கள் கட்டும்போது இது காணாது போய்விட்டது என்று சொல்லப்படுகிறது.) இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது
# காஞ்சிபுரம் பாண்டவேசுவரர் கோயில்

## இறைவர், வழிபட்டோர்

- இறைவர்: பாண்டவேஸ்வரர்.
- வழிபட்டோர்: பாண்டவர்கள்.
# காஞ்சிபுரம் பாண்டவேசுவரர் கோயில்

## தல வரலாறு

பாண்டவர்கள், திரௌபதி, உரோமேசர் முனிவர் முதலிய முனிவர்களும் அவர்களின் மனைவியர்களும் தீர்த்த யாத்திரை மேற்கொண்டு ஆங்காங்குச் சிவலிங்கங்களை பிரதிட்டை செய்து வணங்கி வந்தனர். காஞ்சிக்கு வந்த அவர்கள் தத்தம் பெயர்களில் சிவலிங்கம் பிரதிட்டை செய்து வழிபட்டனர். பாண்டவர்கள் பிரதிட்டை செய்து வழிபட்டது **பாண்டவேசம்** எனப்பட்டது.  
பாண்டவேசம் எனப்படும் இச்சிவலிங்கத்திற்கு தென்திசையில் ஈசானன், கயிலாயநாதர் என்னும் பெயரில் சிவலிங்கம் பிரதிட்டை செய்து வழிபட்டு வடகிழக்கு திசைக்கு திசைப் பாலகனாகும் பேற்றை அடைந்தான் என்பது வரலாறு
# காஞ்சிபுரம் பாண்டவேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடகிழக்கு பகுதியில், (பெரிய காஞ்சிபுரம் (சிவகாஞ்சி) ரயில்வே ரோடில் சென்று தோட்டப்பகுதியில், வெட்ட வெளியில் (*தற்போது கட்டிடங்கள் நிறைந்துள்ளது*) உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடகிழக்கே சுமார் 1 கிலோமீட்டர் தொலைவில் இக்கோவில் (**தற்போது இல்லை**) அமைக்கப்பட்டுள்ளது.
# மாப்ள சிங்கம்

**மாப்ள சிங்கம்** (ஆங்கில எழுத்துரு: Mapla Singam) ராஜசேகர் இயக்கியுள்ள தமிழ்ச் சண்டை காதல் நகைச்சுவைத் திரைப்படமாகும். இப்படம் மார்ச்சு 11, 2016 அன்று வெளியிட திட்டமிடப்பட்டுள்ளது. ஆனால் இப்படம் வெளியிடும் முன்பே இணையத்தில் கசிந்து விட்டதாகக் கூறப்படுகிறது.
# மாப்ள சிங்கம்

## கதை

தேனி மாவட்டத்தில் 20 ஆண்டு காலமாக சேர்மன் பதவியில் நீடித்து வருகிறார் ராதாரவி. இவருடைய பதவியை பறிக்க ஒவ்வொரு முறையும் முயன்று தோற்றுப் போகும் முனீஸ்காந்த், எப்படியாவது அந்த பதவியை கைப்பற்ற நினைக்கிறார். இந்நிலையில், அந்த ஊரில் நடக்கும் தேர்த்திருவிழாவில் யார் தேரை இழுப்பது என்பதிலும், அவர்களிடையே பிரச்சினை நீடிக்கிறது.  
இந்நிலையில், ராதாரவியின் தம்பி மகனான விமலும், முனீஸ்காந்தின் மருமகளான அஞ்சலியும் காதலிக்கிறார்கள். அதேவேளையில், ராதாரவியின் மகளும், அஞ்சலியின் அண்ணனும் காதலித்து வருகிறார்கள். இவர்கள் இருவரும் ஊரைவிட்டு ஓடிச் செல்லவும், இரு குடும்பத்துக்கும் இருக்கும் பகை மேலும் அதிகமாகிறது. இதன் காரணமாக, அஞ்சலி-விமல் காதலிலும் சிறு விரிசல் ஏற்படுகிறது.  
இந்நிலையில், சேர்மன் தேர்தல் வருகிறது. இந்த முறை சேர்மன் பதவிக்கு ராதாரவிக்கு பதிலாக விமலும், முனீஸ்காந்துக்கு பதிலாக அஞ்சலியும் களம் இறங்குகிறார்கள். இறுதியில், இந்த தேர்தலில் வென்றது யார்? விமல்-அஞ்சலி காதல் என்னவாயிற்று? குடும்ப பகை தீர்ந்ததா? என்பதே மீதிக்கதை.
# சோடியம் செலீனைடு

**சோடியம் செலீனைடு** *(Sodium selenide)* என்பது Na**2**Se என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். சோடியம் மற்றும் செலீனியம் சேர்ந்து இச்சேர்மம் உருவாகிறது.
# சோடியம் செலீனைடு

## தயாரிப்பு

-40 பாகை செல்சியசு வெப்பநிலையில், திரவ அமோனியா கரைசலில் உள்ள சோடியத்துடன் செலீனியம் சேர்த்து வினைபுரியச் செய்வதனால் நிறமற்ற திண்மமான சோடியம் செலீனைடைத் தயாரிக்கலாம்.  
வாயுநிலையில் உள்ள ஐதரசன் செலீனைடுடன் சோடியம் உலோகத்தைச் சேர்த்து 100 பாகை செல்சியசு வெப்பநிலையில் சூடுபடுத்துவதன் மூலமாகவும் மாற்றுவழியில் சோடியம் செலீனைடு தயாரிக்க முடியும்.
# சோடியம் செலீனைடு

## வினைகள்

மற்ற கார உலோக சால்கோசென்கள் போலவே இச்சேர்மமும் தண்ணீரால் எளிதில் தூண்டப்படக்கூடியச் சேர்மமாக, எளிதில் நீராற்பகுப்பு வினைக்கு உட்பட்டு சோடியம் இருசெலீனைடு (NaSeH) மற்றும் ஐதாக்சைடு கலவைகளைத் தருகிறது. Se2− அயனியின் உச்சமான காரத்தன்மையே இந்நீராற்பகுப்பு வினைக்கு காரணமாகிறது.  
Na2Se + H2O → NaHSe + NaOH  
இதேபோல, சோடியம் செலீனைடு உடனடியாக ஆக்சிசனேற்றம் அடைந்து பல்செலீனைடுகளாக மாறுகிறது. அரையளவு வெண்மை மாதிரிகள் இம்மாற்றத்தை அடையாளப்படுத்துகின்றன.  
சோடியம் செலீனைடு அமிலங்களுடன் வினைபுரிந்து நச்சு மிகுந்த ஐதரசன் செலீனைட்டு வாயுவை உற்பத்தி செய்கிறது.  
:Na<sub>2</sub>Se + H<sub>2</sub>O → NaHSe + NaOH  
மின்னணு கவரிகளுடன் இது வினைபுரிந்து செலீனியம் சேர்மங்களைக் கொடுக்கிறது. ஆல்க்கைல் ஆலைடுகளுடன் வினைபுரிந்து பல்வேறு வகையான கரிம செலீனியம் சேர்மங்களைக் கொடுக்கிறது.  
:Na<sub>2</sub>Se + 2 HCl → H<sub>2</sub>Se + 2 NaCl  
கரிம வெள்ளீயம் மற்றும் கரிம சிலிக்கன் ஆலைடுகளும் இதேபோல வினைபுரிந்து தேவையான பொருட்களைக் கொடுக்கின்றன.  
:Na<sub>2</sub>Se + 2 RBr → R<sub>2</sub>Se + 2 NaBr
# சோடியம் செலீனைடு

## பாதுகாப்பு

ஈரம் மற்றும் காற்றினால் சோடியம் செலீனைடு பாதிப்படையும் என்பதால் இச்சேர்மத்தை அவற்றிடமிருந்து விலக்கி வைத்திருக்க வேண்டும்.
# நட்பதிகாரம் 79

**நட்பதிகாரம் 79** என்பது இரவிசந்திரன் எழுதி இயக்கிய இந்தியத் தமிழ் நாடகத் தமிழ்த் திரைப்படம் ஆகும். இப்படம் மார்ச்சு 11, 2016 அன்று வெளியானது.
# நட்பதிகாரம் 79

## நடிகர்கள்

- ராஜ் பாரத்
- அம்சத் கான்
- ரேஷ்மி மேனன்
- தேஜாசுவி மடிவாடா
# டார்லிங் 2

**டார்லிங் 2** ( Darling 2) சதீசு சந்திரசேகரன் இயக்கிய தமிழ்த் திகில் திரைப்படம் ஆகும். ஒரு நண்பர் கூட்டத்தில் இருந்த நண்பனின் இறப்பின் பிறகு, நடந்த புரிந்து கொள்ள இயலாத(அமானுஷ்ய) நிகழ்வுகளைக் கொண்டு இத்திரைப்படம் எடுக்கப்பட்டதாகக் கூறப்படுகிறது. இத்திரைப்படத்தினை இயங்கியவர், அக்கூட்ட நண்பர்களில் ஒருவர் எனக்கூறுகிறார்.
# டார்லிங் 2

## நடிகர்கள்

- கலையரசன்
- ரமீஷ் ராஜா
- மாயா
- பாலாஜியாக அரி கிருஷ்ணன்
# விவேக் சிப்பர்

**விவேக் சிப்பர்**(Vivek Chibber) என்பவர் நியூயார்க்கு பல்கலைக் கழகத்தின் சமூகவியல் பேராசிரியராக உள்ளார். மார்க்சியக் கருத்தாளர், பதிப்பாசிரியர், நூலாசிரியர், கல்வியாளர் எனக் கருதப்படுகிறார். பின்னைக்குடியேற்ற மூலதனக் கருத்தியல் பற்றிய ஒரு நூல் எழுதியுள்ளார்.  
இந்தியாவில் பிறந்த விவேக் சிப்பர் அமெரிக்காவிற்குச் சென்று அரசியல் கல்வியில் இளங்கலைப் பட்டம் பெற்று பின்னர் 1999இல்
விசுகான்சின் பல்கலைக் கழகத்தில் குமுகவியலில் ஆய்வுப் பட்டம் பெற்றார். சமூகவியல் சார்ந்த பல் இதழ்களில் ஆய்வுக் கட்டுரைகள்
எழுதியுள்ளார்.  
http://sociology.fas.nyu.edu/object/vivekchibber.html
# தாந்தா வட்டம்

**தாந்தா வட்டம்**, இந்திய மாநிலமான குஜராத்தின் பனாஸ்காண்டா மாவட்டத்தில் உள்ளது. இந்த வட்டத்தின் தலைநகரம் தாந்தா ஆகும்.
# தாந்தா வட்டம்

## அரசியல்

இந்த வட்டம் தாந்தா சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.
# ஓய்

**ஓய்** என்பது பிரான்சிசு மார்க்கசு எழுதி இயக்கிய ஒரு நகைச்சுவை கலந்த காதல் தமிழ்த் திரைப்படம் ஆகும். இப்படம் மார்ச்சு 18, 2016 அன்று வெளியிடப்பட்டது. இப்படத்தின் பாடல்களுக்கான இசை, பின்னணி இசை ஆகியவற்றை இளையராசா செய்திருந்தார்.
# ஓய்

## நடிகர்கள்

- கீதன் பிரிட்டோ
- ஈசா